આ વિશે જાણકારી આપતા નાગરિક ઉડ્ડયન મંત્રી સુરેશ પ્રભુએ ટ્વિટ કર્યું કે,’દેશના અલગ અલગ રાજ્યોમાં સી પ્લેનના અડ્ડા બનાવવાની સૈદ્ધાંતિક મંજૂરી અપાઈ ગઈ છે. જેથી ટૂરિઝમને પણ વેગ મળશે અને ધાર્મિક માન્યતા વાળી જગ્યાઓ પર પણ કનેક્ટિવિટી સારી રહેશે.’ ડીજીસીએના જણાવ્યાનુસાર જળાશયમાં બનતાં એરોડ્રોમ માટે આવેદન કરનાર કોઈ પણ પાર્ટીને રક્ષા મંત્રાલય, ગૃહ મંત્રાલય, પર્યાવરણ અને વન મંત્રાલય સહિત વિવિધ વિભાગોની મંજૂરી લેવી પડશે. આ લાઈસન્સ બે વર્ષ માટે માન્ય રહેશે.